2002/98/EY: Komission päätös, tehty 28 päivänä tammikuuta 2002, tiettyjen lajien sellaisten siementen tilapäisestä kaupan pitämisestä, jotka eivät täytä neuvoston direktiivin 69/208/ETY vaatimuksia (ETA:n kannalta merkityksellinen teksti) (tiedoksiannettu numerolla K(2002) 165)



Virallinen lehti nro L 037 , 07/02/2002 s. 0014 - 0015



Komission päätös, tehty 28 päivänä tammikuuta 2002, tiettyjen lajien sellaisten siementen tilapäisestä kaupan pitämisestä, jotka eivät täytä neuvoston direktiivin 69/208/ETY vaatimuksia (tiedoksiannettu numerolla K(2002) 165) (ETA:n kannalta merkityksellinen teksti) (2002/98/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon öljy- ja kuitukasvien siementen pitämisestä kaupan 30 päivänä kesäkuuta 1969 annetun neuvoston direktiivin 69/208/ETY(1), sellaisena kuin se on viimeksi muutettuna direktiivillä 98/96/EY(2), ja erityisesti sen 16 artiklan, ottaa huomioon Ranskan ilmoitukset siementen saantivaikeuksista, sekä katsoo seuraavaa: (1) Ranskassa ei ole saatavilla sen tarpeisiin nähden riittävästi sellaisia pellavansiemeniä, jotka täyttävät direktiivin 69/208/ETY vaatimukset itävyyden osalta. (2) Tätä kysyntää ei ole mahdollista kattaa tyydyttävästi sellaisilla muista jäsenvaltioista tai kolmansista maista tuotavilla siemenillä, jotka täyttävät kaikki mainitussa direktiivissä säädetyt vaatimukset. (3) Jäsenvaltioiden olisi sen vuoksi sallittava väljemmät vaatimukset täyttävien siementen kaupan pitäminen 30 päivään kesäkuuta 2002 asti. (4) Lisäksi Ranskan olisi toimittava koordinoijana ja varmistettava, että luvan sallima kokonaismäärä ei ylitä tässä päätöksessä vahvistettua enimmäismäärää. (5) Tässä päätöksessä säädetyt toimenpiteet ovat maataloudessa, puutarhanviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on sallittava tämän päätöksen liitteessä vahvistetuin edellytyksin sellaisten pellavansiementen, jotka eivät täytä direktiivissä 69/208/ETY vahvistettuja vähimmäisvaatimuksia itävyyden osalta, kaupan pitäminen koko yhteisön alueella 30 päivään kesäkuuta 2002 asti, jos seuraavat vaatimukset täyttyvät: a) siementen ensimmäinen markkinoille saattaja on saanut siihen luvan tämän päätöksen 2 artiklan mukaisesti; b) itävyys on vähintään 88 prosenttia. 2 artikla Siementoimittajan, joka haluaa saattaa siemeniä markkinoille 1 artiklassa säädettyjen poikkeusten nojalla, on osoitettava lupahakemus sille jäsenvaltiolle, johon kyseinen toimittaja on sijoittautunut. Kyseisen jäsenvaltion on annettava toimittajalle lupa saattaa siemenet markkinoille, paitsi a) jos sillä on perusteltu syy epäillä, ettei toimittaja pysty saattamaan markkinoille sitä määrää siemeniä, jota varten se on lupaa hakenut; tai b) jos siementen, joiden markkinointi sallitaan kyseisen poikkeuksen nojalla, kokonaismäärä luvan myöntämisen jälkeen ylittäisi tämän päätöksen liitteessä täsmennetyn enimmäismäärän. 3 artikla Asianomaisten jäsenvaltioiden on annettava toisilleen 1 artiklan soveltamiseksi tarvittava hallinnollinen apu. Ranska (joka on ilmoittanut siementen saantivaikeuksista) toimii 2 artiklan mukaisesti annettavien lupien koordinoijana ja varmistaa, että kokonaismäärä ei ylitä liitteessä vahvistettuja enimmäismääriä. Kun jäsenvaltio saa 2 artiklan mukaisen lupahakemuksen, sen on välittömästi ilmoitettava koordinoijavaltiolle määrä, jota hakemus koskee. Koordinoijavaltion on välittömästi ilmoitettava ilmoituksen tehneelle jäsenvaltiolle, ylittyisikö enimmäismäärä, jos lupa myönnettäisiin. 4 artikla Jäsenvaltioiden on ilmoitettava viipymättä komissiolle ja muille jäsenvaltioille tämän päätöksen mukaisesti merkittyjen ja koko yhteisön alueella kaupan pidettävien siementen määrät. 5 artikla Tämä päätös on osoitettu kaikille jäsenvaltioille. Tehty Brysselissä 28 päivänä tammikuuta 2002. Komission puolesta David Byrne Komission jäsen (1) EYVL L 169, 10.7.1969, s. 3. (2) EYVL L 25, 1.2.1999, s. 27. LIITE >TAULUKON PAIKKA>